**Ministerul Mediului,Apelor si Padurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 17879/11265/18.03.2020

**PROIECT**  **DECIZIA ETAPEI DE ÎNCADRARE**

**Nr. din 18.03.2020**

Ca urmare a solicitării de emitere a acordului de mediu adresate de **SC MAUNDIER FIDES SRL** cu sediul în municipiul Bucuresti, sectorul 1, strada Oslo, nr.10, et.1, ap.3 , înregistrată la Agenția pentru Protecția Mediului (APM) Dâmbovița cu nr.17879 din 05.11.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţelor Comisiei de analiză tehnică din data de 24.10.2019 că proiectul **CONSTRUIRE RESTAURANT Mc DONALD'S, TERASA, LOC DE JOACA, ALEI CAROSABILE, SPATII VERZI, AMPLASARE SEMNALISTICA LUMINOASA, PILON PUBLICITAR SI ORGANIZARE SANTIER”**, propus a fi amplasat în municipiul Targoviste, bulevardul I.C.Bratianu, nr.13 C, județul Dâmbovița, **nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2 pct. 10, lit. b;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

1. ***mărimea proiectului***:

Construcția propusă

Se propune construirea in incinta existenta, a unei CLADIRI COMERCIALE, Reg.H Parter - RESTAURANT MCDONALD’S McDrive total , cu TERASA si LOC DE JOACA PENTRU COPII. Se va reamenaja o parte din parcarea existenta (ALEI CAROSABILE, SPATII VERZI, LOCURI DE PARCARE) si se va amplasa semnalistica luminoasa (firma luminoasa pe fatada si pilon).



AGENŢIA PENTRU PROTECŢIA MEDIULUI DÂMBOVIŢA

Str. Calea Ialomiţei, nr. 1, Târgovişte, Cod 130142

E-mail: [office@apmdb.anpm.ro](mailto:office@apmdb.anpm.ro); tel./fax: 0245213959/0245213944

*Operator de date cu caracter personal, conform Regulamentului (UE) 2016/679*

Terenul este situat in intravilanul Municipiului Târgoviște (conform Planului de Urbanism General aprobat prin HCL nr. 9 din ianuarie 1008 și prelungit conform O.U.G. nr 51/21.08.2018 prin HCL nr. 239/29.06.2018.Forma de proprietate: teren proprietate particulară, proprietatea S.C. MAUNDIER FIDES S.R.L., conform Act de Alipire Terenuri nr. 1818/08.08.2012 și extras de Carte Funciară pentru informare nr. 73226/05.08.2019.

Regimul economic

Folosinta actuala este curti- constructii (teren) si C1- comercial (cladire). Cladirea existenta are suprafata construita totala de 3989 mp, si terenul aferent, cu suprafata de 16260mp

Capacități existente:

S teren = 16.260 mp; SC = 3.989 mp; SD = 3.989 mp; POT: 24.5%; CUT: 0.25; Reg.H: P; Hmax = 8.5 m; Hmax cornisa = 8.00m

Funcțiune clădire existentă: comercială

Regimul tehnic

Vecinatati: Terenul este situat in proximitatea Bd. Ion C. Bratianu (la Sud), a unui drum de acces la Est si a unui magazin Lidl, a unei benzinarii si a diverse imobile de locuit la Vest.

Accesul auto pentru marfa se realizeaza din Bd. Ion C. Bratianu, pe drumul de acces din Est si prin spatele cladirii.In incinta sunt amenajate platforme rutiere, cai de acces si parcare pentru 180 autovehicule (public) si o curte de serviciu cu parcari pentru alimentare marfa si angajati, nedelimitate (asimilabile cu cca 13 parcari autovehicule).

Echipari edilitare: la amplasament exista toate racordurile la utilitati necesare functionarii normale.

Capacități propuse:

SC propunere= 400mp SD propunere= 400mp SC totala rezultata= 4389mp SD totala rezultata= 4389mp

POT: 27%; CUT: 0.27; Reg.H: P; Hmax = 8 m; Hmax cornisa = 6.50m

Alcătuirea constructivă propusă:

Stalpi si grinzi din profile metalice (structura tip hala, open space).

Planseu pe sol din beton armat. Anvelopanta (pereti si acoperis): panouri cu miez termoizolant.

Materiale și finisaje:

Exterior: Tamplarie Aluminiu+ geam termopan. Usi exterioare: metalice cu protectie termica. Pereti: placaj panouri tabla sau placaj lemn, cu miez termoizolant. Invelitoare panouri acoperis tabla si miez termoizolant.

Interior: Usi interioare: metalice, rezistente la foc dupa cum este cazul; Plafoane: plafon fals panouri gips-carton in spatiile; Pereti: fata interioara a panourilor de fatada, placari cu gips carton in unele zone, cu vopsitorie lavabila sau faianta in spatiile umede. Pardoseala: gresie ceramica portelanata pentru trafic intens.

STRUCTURA FUNCTIONALA:

O zona de deservire publica (tejghea de vanzare + sala de mese), prevazuta cu grupuri sanitare si terasa, plus o zona personal si preparare mancare, prevazuta cu vestiare si grupuri sanitare personal, depozitare si spatii tehnice.

AMENAJAREA INCINTEI**:** Se realizeaza lucrari in cadrul incintei. Se modificarea o zona din parcarea existenta, se vor reloca locurile de parcare desfiintate, se pastreaza spatiile verzi existente, se creeaza spatii verzi noi, se pastreaza accesele auto si pietonale si numarul total de locuri de parcare.

PARCAJELE, PLATFORMELE CAROSABILE: Platforme carosabile (curti de serviciu): 1200mp; Parcare auto public: cca. 5200mp – 193 locuri. Carosabil (accese auto McDrive si marfa): cca 1000mp. Total carosabil: 7400mp.

SPATII VERZI: Existente (gazon): 1150mp. Propuse (gazon, jardiniere, arbusti, parcare pe dale inierbate): 2125mp

Total spatii verzi rezultate: 3225mp (20% din suprafata terenului).

PANOU PUBLICITAR: Se va amplasa un panou publicitar pe pilon in partea dreapta a terenului

Spatiu comercial tip fast-food (Restaurant MCDONALD’S McDrive), SC/SD= 400mp, cu urmatoarele spatii:

Interior: - Zona public: Sala servire cca 95 persoane (S= 135mp), Sala petreceri aniversare max 14 persoane (S= 15mp), Hol si 3 grupuri sanitare, inclusiv pentru persoane cu dizabilitati (cca 24mp)

- Zona personal: Bucatarie ~47mp, Zona servire ~13mp, Zona vestiare, acces si grupuri sanitare personal, inclusiv sala de mese personal (cca 40mp), Circulatie aprovizionare si spatii curatenie (cca 18mp), Incaperi depozitare (cca 30mp), Camera manager (5.4mp), Cabina comanda (2.5mp), Cabina livrare McDrive (9.3mp).

Incaperi cu acces doar din exterior: TEG (4mp), Compactare gunoi (5mp)

Exterior: Terasa public cu mobilier pentru luat masa si mic loc de joaca pt copii carcasat (terasa 151mp, loc de joaca cca 26mp), Terasa tehnica cu tarc pentru depozitare gunoi si ambalaje (cca 29mp), Spatii verzi (386mp).

Parcarile si circulatiile auto si pietonale nu se separa de restul parcarii ca si gestiune, zona totala de teren modificata in parcarea existenta este de cca 1600mp.

Zona dispune de retele de utilitati: alimentare cu apa, canalizare, energie electrica, gaze naturale. Asigurarea utilităţilor necesare funcţionării imobilului (apa, canalizare, electricitate, gaze naturale) sunt executate pe amplasament si vor fi extinse corespunzator.

*Alimentarea cu energie electrică* se realizeaza de la reteaua existenta in zona (bransament trifazic). Cladirea e prevazuta cu camera TEG cu acces separat din exterior.

*Asigurarea alimentării cu apă* se realizeaza de la reteaua de alimentare cu apa a orasului, printr-un racord DN40 (PPR-50mm) de la conducta de bransament. Se asigura alimentarea cu apa a obiectelor sanitare (dusuri in vestiare si grupuri sanitare), a spalatoarelor din zona preparare in bucatarie si hol personal si a platformei de depozitare gunoi.

*Instalații de evacuare a apelor uzate*: apele uzate menajere sunt evacuate printr-o retea de canalizare menajera gravitationala din tuburi PVC la colectorul menajer si de aici la reteaua de canalizare menajera.

*Instalații termotehnice*: Spatiile sunt incalzite iarna si racite vara - cu aer cald, respectiv rece, tratat intr-un agregat de climatizare in pompa de caldura tip ROOFTOP (RT) amplasat pe acoperisul cladirii. Agregatul cuprinde camera de amestec (67% aer proaspat; 33% aer recirculat), filtre de aer, baterie de racire (cu expansiune directa), incalzire suplimentara cu un arzator cu gaze naturale si ventilator. Introducerea aerului in Lobby si Anexe este prevazuta cu o baterie suplimentara (electrica), necesara asigurarii temperaturii incaperilor. La usile de acces s-au prevazut perdele de aer cald electrice comandate de la panoul de automatizare aferent. Bucataria este ventilata printr-o instalatie de evacuare a aerului de la hotele cu care sunt echipate utilajele de bucatarie si de la gurile de aspiratie montate deasupra echipamentelor. Apa calda pentru consum menajer se va asigura cu ajutorul unui boiler electric.

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare /valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate si paza la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 926/23.09.2019, terenul este situat în intravilanul municipiului Targoviste, teren proprietate particulara conform Act de lipire terenuri, nr.1818/08.08.2012 si extras de carte funciara pentru informare nr.73226/05.08.2019, judetul Dambovita ; categoria de folosință: curti constructii.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

1. **În perioada de construire:**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

1. **În perioada de funcționare:**

* Indicatorii de calitate ai apelor uzate evacuate în rețeaua de canalizare se vor încadra în limitele impuse de NTPA 002/2002.

**Protecţia aerului**

1. **În perioada de construire:**

**-** transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

**-**  se vor alege trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009/2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;
* 35 dB in timpul zilei/30 dB noaptea (orele 23.00-7.00) in interiorul zonelor funcționale ale clădirilor de locuit considerate zone protejate, aflate in zona de impact a activității desfășurate pe amplasamentul autorizat.

**Protecţia solului**

- mijloacele de transport vor fi asigurate astfel încât să nu existe pierderi de material sau deşeuri în timpul transportului;

- utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare precum şi ale O.U.G. nr. 68/2016 pentru modificarea și completarea Legii nr. 211/2011 privind regimul deşeurilor****.*

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

Mircea Nistor

**Şef Serviciu A.A.A., Întocmit ,**

Maria Morcoaşe consilier A.A.A. Gabriela Tudoroiu

**Sef Serviciu C.F.M.,**

Elena Ivascu consilier C.F.M. Nicoleta Vladescu